
JUDETUL NEAMT
C  O  M  U  N  A     P E T R I C A N I
C O N S I L I U L   L O C A L   P E T R I C A N I
H O T Ă R Â R E
privind modificarea și completarea Organigramei și Statului de funcții pentru aparatul de specialitate al Primarului comunei Petricani
 

 Consiliul Local al comunei Petricani, județul Neamt, întrunit în ședință  ordinară in data de  28.06.2019 ;
Având în vedere:
  Nota de fundamentare a primarului comunei Petricani privind modificarea Statului de funcţii al aparatului de specialitate al Primarului Comunei Petricani, judeţul Neamt;
 Masura Nr.1 din procesul verbal de control nr.22/2018 întocmit de Agentia Judeteana pentru Plati si Inspectie Sociala Neamt, prin care ne solicita reorganizarea structurii de personal a Compartimentului de Asistenta Sociala conform Art. 11 din anexa nr.3 HG 797/2017.
 Prevederile art.III  şi ale Anexei din O.U.G. nr. 63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare;
Avizul comisiilor de specialitate pe domenii de activitate ale Consiliului Local al comunei Petricani.
 În conformitate cu prevederile art. 107, alin (2), lit. „b” din Legea nr.188/1999 privind Statutul funcţionarilor publici, republicata , cu modificările si completările ulterioare.
 Legea nr. 53/2003 – Codul Muncii, republicată, modificată şi completată ulterior.
În baza prevederilor art. 36, alin (2), lit. „a”, alin. (3), lit. „b” şi ale art. 45 din Legea administraţiei publice locale nr. 215/2001, republicată , cu modificările şi completările ulterioare;
HOTĂRĂȘTE:

Art.1 –  Se aprobă modificarea și completarea Organigramei și Statului de funcții pentru aparatul de specialitate al Primarului comunei Petricani, după cum urmează:
(a) Se modifică  Organigrama  și  Statul  de  funcţii  pentru  funcţia  contractuală        ,, Asistent comunitar’’ , respectiv se schimba subordonarea prin mutarea acestei funcții in  Compartimentul Asistență Socială.
(b) Se completează Statul de funcții  prin inscrierea doamnei Mădăraș Emilia pe funcția de execuţie vacantă de  - Consilier juridic, clasa I, gradul profesional debutant, declarată „admisă”,   în urma concursului desfăşurat  în data de 20.05.2019. 
Art.2. Modificarile de la Art. 1 se regasesc in Anexa Nr. 1 și Anexa Nr. 2  ce fac parte integrantă din prezenta hotărâre;
Art.3. Cu ducerea la indeplinire a prevederilor prezentei hotărâri se incredințează primarul comunei Petricani  prin compartimentele de specialitate. 
Art.4. Incepând cu data prezentei hotărâri işi încetează aplicabilitatea orice alte prevederi contrare.
Art.5.  Prezenta hotărâre se comunică Agenţiei Naţionale a Funcţionarilor Publici, Instituției  Prefectului -  Judetul Neamt în vederea exercitării controlului cu privire la legalitate  și se aduce la cunoștința publică prin grija secretarului comunei prin afișare la sediul  Primariei comunei Petricani.

                                                                Preşedinte de şedintă,
                                                             Grigore Vasile-Laurențiu                                                                             
                                                                                                           Contrasemnează                                                                                                              	                                                                                                                       Secretar,  
                                                                                                     Ambrose-Dominte Florin
 Nr.   25                                                         
 Data.  28 .06.2019

